A Bizottság határozata

(1993. március 30.)

a vetőburgonya egyes tagállamok területének egészén vagy valamely részén történő forgalmazása tekintetében meghatározott betegségek ellen a Tanács 66/403/EGK irányelve I. és II. melléklete által előírtnál szigorúbb intézkedések engedélyezéséről

(93/231/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 93/3/EGK bizottsági irányelvvel [1] módosított, a vetőburgonya forgalmazásáról szóló, 1966. június 14-i 66/403/EGK tanácsi irányelvre [2] és különösen annak 13. cikke (2) bekezdésére,

tekintettel a Németország, Írország és az Egyesült Királyság által beterjesztett kérelemre,

mivel a 66/403/EGK irányelv tűréshatárokat állapított meg egyes károsító szervezetekkel kapcsolatban;

mivel az említett irányelv még mindig engedélyezi a tagállamoknak, hogy a hazai termesztésű vetőburgonyát szigorúbb feltételeknek vessék alá;

mivel Írország az egész területe, valamint Németország és az Egyesült Királyság a területének egyes részei vonatkozásában szeretne élni az említett irányelv rendelkezéseivel egyes olyan károsító szervezetekkel kapcsolatban, amelyek különösen károsnak tűnnek az adott régiók burgonyavetésére nézve;

mivel a korábbi tapasztalat alapján feltételezhető, hogy az olyan kategóriába tartozó vetőburgonya forgalmazása, amely nem felel meg az említett irányelv I. és II. mellékletében egyes károsító szervezetekkel szemben előírtaknál szigorúbb intézkedéseknek, különösen károsnak tűnik Írország teljes területe, valamint Németország és az Egyesült Királyság területének egyes részein lévő burgonyavetésekre;

mivel a Bizottság a 93/17/EGK irányelvvel [3] meghatározta az elit vetőburgonya közösségi minőségi osztályait, illetve az ilyen minőségi osztályokra alkalmazható feltételeket és jelöléseket; mivel az ilyen minőségi osztályokba tartozó vetőburgonyát alkalmasnak kell tekinteni azon tagállamok területén történő forgalmazásra, amelyek az említett 66/403/EGK irányelv 13. cikkének (2) bekezdése szerint engedélyt kapnak szigorúbb intézkedések alkalmazására;

mivel Írországban a teljes területre, illetve Németországban és az Egyesült Királyságban a terület egyes részeire vonatkozóan a vetőburgonya hazai termesztésével kapcsolatban megtett intézkedések és az elit vetőburgonya közösségi EGK minőségi osztályainak összehasonlítása alapján feltételezhető, hogy

- az "EGK 1. osztály" megfelel a szigorúbb feltételeknek,

- az "EGK 2. osztály" megfelel a hazai vetőburgonya-termesztés feltételeinek, és

- az "EGK 3. osztály" megfelel a hazai burgonyatermesztés feltételeinek;

mivel ezért engedélyezni kell, hogy Írország a teljes területére, Németország és az Egyesült Királyság pedig a területének egy részére vonatkozóan csak az elit vetőburgonyának a 93/17/EGK irányelvvel megállapított közösségi minőségi osztályaira korlátozza a vetőburgonya forgalmazását;

mivel az ilyen engedély összhangban van a legutóbb a 92/103/EGK bizottsági irányelvvel [4] módosított 77/93/EGK tanácsi irányelvben [5] megállapított közös növényegészségügyi szabályok szerinti tagállami kötelezettségekkel;

mivel az e rendeletben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT A HATÁROZATOT:

1. cikk

A melléklet 1. oszlopában feltüntetett tagállamok engedélyt kapnak arra, hogy a nevük mellett a melléklet 2. oszlopában feltüntetett régiókban a vetőburgonya forgalmazásával kapcsolatban a 93/17/EGK irányelvvel megállapított, következő közösségi minőségi osztályokba tartozó elit vetőburgonyára korlátozzák a vetőburgonya forgalmazását:

a) a vetőburgonya termesztése esetében "EGK 1. osztály" vagy "EGK 2. osztály";

b) burgonyatermesztés esetében "EGK 1. osztály", "EGK 2. osztály" vagy "EGK 3. osztály".

2. cikk

Az érintett tagállamok állandó rendszert hoznak létre a rendszeres hivatalos ellenőrzésekre vonatkozóan, amelyek célja, hogy biztosítsák az engedélyezést szabályozó feltételek következetesebb teljesítését, valamint jelentéseket készítenek; a rendszert a Bizottság ellenőrzi.

3. cikk

Az 1. cikk szerinti engedélyt visszavonják, amint megállapítják, hogy annak feltételei már nem teljesülnek.

4. cikk

Ezt a határozatot a 91/683/EGK tanácsi irányelv [6] végrehajtására vonatkozóan előírt dátumtól kell alkalmazni.

5. cikk

Ennek a határozatnak a tagállamok a címzettjei.

Kelt Brüsszelben, 1993. március 30-án.

a Bizottság részéről

René Steichen

a Bizottság tagja

[1] HL L 54., 1993.3.5., 21. o.

[2] HL 125., 1966.7.11., 2320/66. o.

[3] HL L 106., 1993.4.30., 7. o.

[4] HL L 363., 1992.12.11., 1. o.

[5] HL L 26., 1977.1.31., 20. o.

[6] HL L 376., 1991.12.31., 29. o.

--------------------------------------------------

MELLÉKLET

1 | 2 |

Tagállam | Régió |

Németország | Bundesland Mecklenburg-Vorpommern |

–Grimmen:Wendisch Baggendorf, Gransebieth, Deyelsdorf, Grammendorf, Rackow, Grimmen-Land (westlich der Bahnstrecke), Splietsdorf |

–Greifswald:Züssow, Gribow, Ranzin, Karlsburg, Lühmannsdorf, Wrangelsburg, Lüssow, Ortsteil Owstin der Stadt Gützkow |

–Stralsund:Tribees, Hugoldsdorf, Drechow, Gremersdorf, Siemersdorf |

–Rostock:Sanitz, Groß Lüsewitz, Kavelstorf, Dummerstorf, Rappelin, Niekrenz, Ortsteil Prangendorf der Gemeinde Cammin, Gubkow, Grammow, Thelkow, Nustrow, Ortsteil Vilz der Gemeinde Selpin, Kowalz |

–Ribnitz-Damgarten:Böhlendorf, Langsdorf, Breesen, Ortsteil Schlemmin der Gemeinde Semlow |

–Bad Doberan:Kröpelin, Bastorf, Ortsteil Vorder Bollhagen der Stadt Bad Doberan, Wittenbeck, Steffenshagen, Kühlungsborn, Reddelich, Jennewitz |

–Güstrow:Sabel, Hohen Sprenz, Weitendorf, Kuhs, Lüssow, Sarmstorf, Güstrow, Mistorf, Groß Schiesow |

–Lübz:Karow |

–Anklam:Klein Bünzow, Schmatzin, Krien, Krusenfelde, Iven, Neuendorf B, Medow, Nerdin, Ortsteil Görke der Gemeinde Postlow, Neetzow, Steinmocker, Liepen, Stolpe, Pelsin |

–Demmin:Hohenbrünzow, Hohenmocker, Daberkow, Völschow, Plötz, Kartlow, Kruckow, Schmarsow, Alt Tellin, Tutow, Bentzin, Jarmen, Kletzin, Quitzerow, Wüstenfelde, Lindenhof, Beggerow, Verchen, Schönfeld, Ortsteil Lindenfelde der Stadt Demmin |

–Altentreptow:Bartow, Breest, Grapsow, Grischow, Werden, Siedenbollentin, Breesen, Wildberg, Pinnow, Groß Teetzleben, Tützpatz, Altenhangen, Wolde, Reinberg |

–Schwerin:Ruthenbeck, Ortsteil Hof Barnin der Gemeinde Barnin, Prestin der Gemeinde Bülow, Demen, Wessin |

Írország | A teljes terület |

Egyesült Királyság | –Cumbria, Northumberland (Anglia) |

–Észak-Írország |

–Skócia |

--------------------------------------------------